8. ΜΕΓΑΛΕΣ ΔΥΝΑΜΕΙΣ Α΄

(Εµφανίζονται η Αγγλία, η Γαλλία, η Ρωσία και η Αυστρία. Χορεύουν και

τραγουδούν)

ΑΥΣΤΡΙΑ :Τα µάθατε τι γίνηκε κει κάτω στη Γραικία ; Σηκώθηκαν οι Έλληνες,

χτυπάνε την Τουρκία.

ΑΓΓΛΙΑ : Και στα παλιά παπούτσια τους γράφουν τη συµµαχία.

ΓΑΛΛΙΑ : (Κοιτώντας καχύποπτα τη Ρωσία) Εµείς έχουµε τη γνώµη πως

κάποιος κάτι εδώ σκαρώνει.

ΑΥΣΤΡΙΑ : (Κοιτώντας καχύποπτα τη Ρωσία) Κάτι µου µυρίζει εµένα.

ΑΓΓΛΙΑ : Λες να τα ‘χουν µιληµένα ; Δε σηκώνουµε προστάτες πίσω απ’ τις

δικές µας πλάτες.

ΡΩΣΙΑ : Για συγνώµη ρε Αγγλία µ’ είδες να δίνω προστασία ;

ΟΛΟΙ ΜΑΖΙ : Πρέπει ν’ αποφασίσω τι στάση θα τηρήσω.

(µαζεύονται κατά οµάδες, συσκέπτονται)

ΓΑΛΛΙΑ : (µυστικά) Αν οι Άγγλοι επικρατήσουν κι οι Γραικοί τους προτιµήσουν

τι θα γίνει ; το Μοριά θα µας τον φάνε και στην Αίγυπτο θα πάνε και στην

Παλαιστίνη.

ΑΓΓΛΙΑ : (µυστικά) Τι σκοπούς έχουν οι Ρώσοι κι έχουν σχέδια καταστρώσει

στο υπόγειο ;

Ν’ αρµενίζουνε µια µέρα µε τη ρωσική παντιέρα στη Μεσόγειο.

ΡΩΣΙΑ : Τα καθάρµατα οι Εγγλέζοι µυριστήκαν πετιµέζι και γλυκάνισο,

θέλουν το Μοριά να φάνε δεν τους φτάνει που κρατάνε την Επτάνησο.

ΑΥΣΤΡΙΑ : (απειλητικά) Διατηρείτε στάτους κβο… άντε για να µη σας πω !

(τραγουδούν)

ΑΓΓΛΙΑ : Αγγλία

ΓΑΛΛΙΑ : Γαλλία

ΑΥΣΤΡΙΑ : Αυστρία

ΡΩΣΙΑ : Ρωσία

(τραγουδούν)

ΑΓΓΛΙΑ : Διπλωµατίαααα

ΓΑΛΛΙΑ : Μηχανορραφίαααα

ΑΥΣΤΡΙΑ : Ραδιουργίαααα

ΡΩΣΙΑ : Πανουργίααααα

ΟΛΟΙ ΜΑΖΙ : Ιερά Συµµαχία

Και …

Είµαστε τέσσερις δυνάµεις

Με καθήκοντα υψηλά

Η Ευρώπη να µην πάθει

από των µικρών τα λάθη

Τρα λα λα λα λα λα λα

ΑΥΣΤΡΙΑ : (πονηρά) Διαθέτουµε και βασιλιάδες ειδικούς για τους ραγιάδες !

13. ΜΕΓΑΛΕΣ ΔΥΝΑΜΕΙΣ (B’)

ΑΓΓΛΙΑ : Να έχουν Σύνταγµα ή να µην έχουν ;

ΡΩΣΙΑ : Αφού δεν είχαν γιατί να έχουν ;

ΑΥΣΤΡΙΑ : Θα τους παρέσυραν αυτοί που έχουν ! (κοιτάζει απειλητικά προς τη

Γαλλία)

ΑΓΓΛΙΑ : Να αρκεστούν εις αυτά που έχουν !

ΓΑΛΛΙΑ : Δεν είναι και ώριµοι για να το έχουν !

ΡΩΣΙΑ : Είναι κι ανώριµοι για να το έχουν.

ΓΑΛΛΙΑ : Για το καλό τους ας µην το έχουν.

ΑΓΓΛΙΑ : Δεν επιτρέπεται να το έχουν.

ΑΥΣΤΡΙΑ : Αποφασίζουµε να µην το έχουν.

ΟΛΟΙ ΜΑΖΙ : Να µην το έχουν.

ΑΓΓΛΙΑ : Αγγλία

ΓΑΛΛΙΑ : Γαλλία

ΑΥΣΤΡΙΑ : Αυστρία

ΡΩΣΙΑ : Ρωσία

ΑΓΓΛΙΑ : Κοσµοκρατία

ΓΑΛΛΙΑ : Κεφαλαιοκρατία

ΑΥΣΤΡΙΑ : Τροµοκρατία

ΡΩΣΙΑ : Τσαροκρατία

ΟΛΟΙ ΜΑΖΙ : Ιερά Συµµαχία

Και … (τραγουδούν και χορεύουν)

Είµαστε τέσσερις δυνάµεις

Με καθήκοντα υψηλά

Η Ευρώπη να µην πάθει

από των µικρών τα λάθη

Τρα λα λα λα λα λα λα

ΑΓΓΛΙΑ : Και αν επιµένουν να το έχουν ;

ΓΑΛΛΙΑ : Και αν το έχουν χωρίς να το έχουν ;

ΑΥΣΤΡΙΑ : Τι εννοείτε έχουν – δεν έχουν ;

ΓΑΛΛΙΑ : Εάν νοµίζουν ότι το έχουν και εις την ουσία δεν το έχουν !

ΑΓΓΛΙΑ : Αυτοί θα χαίρουν πως το έχουν και µεις θα ξέρουµε πως δεν το

έχουν !

ΡΩΣΙΑ : Έτσι θα έχουν χωρίς να έχουν και δε θα έχουν ενώ θα έχουν.

ΑΥΣΤΡΙΑ :Αποφασίζουµε να έχουν.

ΓΑΛΛΙΑ : Εάν εµποδίσουµε να έχουν υπάρχει κίνδυνος να έχουν.

ΡΩΣΙΑ : Ο µόνος τρόπος να µην έχουν, είναι να αφήσουµε να έχουν.

ΑΓΓΛΙΑ : Παράδειγµα όσα δεν έχουν. Είναι όσα αφήσαµε να έχουν.

(αποχωρούν τραγουδώντας)